Cuneiform Tablet Kt 94/k 833 (AKT 6a 151)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šùr-ma a-na a-šùr-iš-tí-kál en-na-nim en-um-a-šùr DUMU ú-zu-a ù en-um-a-šùr qí-bi-ma i-nu-mì 17 GÍN.TA i-zi-zu 15 GÍN.TA a-na-ku áš-a-am AN.NA za-ku a-ḫu-ú-a a-tù-nu i-na ša-ḫa-at ṣú-ḫa-ri-im i-zi-za-ma AN.NA ù TÚG.ḪI.A ki-ma KÙ.BABBAR 1 ma-na tù-šé-lá-a-ni-ni ep-ša-ma KÙ.BABBAR pá-ni-a-ma šé-bi-lá-nim ù iš-tí ší-tí KÙ.BABBAR ša lu-qú-tí-a lu KÙ.BABBAR ša ba-a-ba-tí-a en-um-a-šùr lu-za-ki-a-ma lu 5 <big_gap> ḫa-ra-ni er-sú-a-at a-ḫu-a a-tù-nu iḫ-da-ma ḫa-ra-nam a-na ṣú-ḫa-ri-im dí-na-ma ù i-a-tí ḫa-ra-nam dí-na-nim 1 li-im 8 me-at 50 URUDU iš-tí ma-ar ša-té-a ú ru-tí-a ša zi-da-ni 15 ḫi-dim KÙ.KI ù 1 ma-na 5 ḫi-dim KÙ-<big_gap> iš-tí a-nu-gu-tí <big_gap> KÙ.GI iš-tí a-lá-ḫi-im <big_gap> ša-pí-ri-im ša <big_gap> KÙ.BABBAR lá-qé en-um-a-šùr ù a-lu-wa lu-uk-ta-i-nu-šu 1.5 ma-na KÙ.BABBAR ù 3 ḫi-dim KÙ.GI iš-tí na-na-ḫi a-ṣé-er <big_gap> 1.5 ma-na KÙ.BABBAR iš-tí ḫu-la-na-a <gap> ša-du ma-tí-im 1 ma-na 3 ḫi-dim KÙ.BABBAR iš-tí šu-ub-ri-im áš-lá-ki-im ša ru-ba-im 1 ma-na KÙ.BABBAR KI šu-sú-in DUMU a-ku-za-a 44.5 ma-na URUDU KI tù-i-mì-im <gap> 25 ma-na URUDU ù 5 ḫi-dim KÙ.KI KI IR ša áp-da-gi 50 ma-na URUDU KI um-mì-šu ša ḫa-at-ra-na-ni 1 ANŠE a-na ší-mì-im a-dí-šu-um ù 2 ku-ta-né-en a-na er-bi₄-im a-ší-šu-um KI ḫi-ir-du <big_gap> en-um-a-šùr li-ḫi-id-ma KÙ.BABBAR ša ḫi-ir-du lu-šé-ṣí-a-am ù a-tù-nu AN.NA ù TÚG.ḪI.A ša lá-qá-im le-qé-a-ma KÙ.BABBAR me-eḫ-ra-tim id-a-ma a-lu-wa iš-tí-šu-nu i pá-nim-ma ṭù-ur-da-nim <gap> tí-a <big_gap> <gap> <gap>-na-nim <gap> ḫa-ra-ni er-sú-a-at <gap> ṣú-ḫa-ri-a ù <gap> i-nu-mì ṭup-pí ta-ša-me-ú-ni a-ma-kam <gap> iš-tí KÙ.BABBAR <gap> ṭù-ur-da-nim <gap> be-lúm-ba-ni ù ša-lim-wa-ar-dí KI en-um